Document ID: /roh_data/filtered/Billingualer_Corpus_interleaved-de-rm.jsonl.gz/1701

This is a text translated from German to Rumantsch Grischun.
Absichtserklärung zur Zukunft des Engadin Airport unterschrieben

Die Bündner Regierung beabsichtigt, den Betrieb des Regionalflughafen Samedan möglichst langfristig zu sichern. Der Kanton Graubünden und die Engadin Airport AG haben eine entsprechende Absichtserklärung unterzeichnet. So soll zwischen dem Kanton und der Flughafenbetreiberin ein umfassender Baurechts- und Betriebsvertrag abgeschlossen werden.

Der Regionalflughafen Samedan als höchstgelegener Flughafen Europas ist für das Oberengadin mit seiner stark touristischen Ausrichtung eine wichtige Infrastrukturanlage. Entsprechend gilt es nach Ansicht der Bündner Regierung, diesen wesentlichen Standortvorteil gegenüber anderen vergleichbaren Wintersportdestinationen aus regionalem wie auch kantonalem Interesse möglichst langfristig zu sichern.

Der Kanton Graubünden und die Engadin Airport AG haben eine entsprechende Absichtserklärung, die auch unter Einbezug der Standortgemeinde und im Meinungsaustausch mit den Gemeindepräsidenten des Oberengadins entstanden ist, unterzeichnet. Die von der Regierung genehmigte Absichtserklärung unterstreicht den Wunsch, die Luftverkehrsinfrastruktur im Engadin langfristig zu erhalten. Dazu wird zwischen den Beteiligten ein umfassender Baurechts- und Betriebsvertrag abgeschlossen. Dieser muss anschliessend von der Regierung genehmigt werden. Zusätzlich soll im neuen Vertrag für die öffentliche Hand die Möglichkeit geschaffen werden, sich an der Betreibergesellschaft zu beteiligen.

Flugbetrieb dauerhaft gewährleisten

Die Partnerschaft mit dem Kanton ermöglicht der Engadin Airport AG, die sichere und allen Standards genügende Luftverkehrsinfrastruktur im Engadin auch ohne Eigentumsübertragung zu erhalten. Für den Kanton kann mit dem geplanten Baurechtsvertrag der Flugbetrieb auf dem Regionalflughafen unter Einbezug der öffentlichen Hand dauerhaft gewährleistet werden. Insbesondere bildet dieser für die Betreibergesellschaft die notwendige Grundlage, um in einen zukunftsgerichteten Regionalflughafen im Oberengadin überhaupt investieren zu können.

Zu den anstehenden Investitionen am Flughafen gehören etwa Sanierungen und Unterhalt der Gebäude, die anstehende Strassenverlegung oder die Erweiterung der Parkflächen für Flugzeuge und Helikopter sowie das Ausbauprojekt "Sungate". Sobald die für die Planungs- und Investitionssicherheit der Engadin Airport AG zentralen Anordnungen des Bundesamts für Zivilluftfahrt (Umsetzung der ICAO-Bestimmungen auf dem Flughafen Samedan sowie Festlegung des künftigen Flugsicherungssystems) vorliegen, soll über die nächsten Ausbauschritte entschieden werden.

Auskunftspersonen:

- Regierungsrat Stefan Engler, Vorsteher Bau-, Verkehrs- und Forstdepartement, Tel. 081 257 36 01

- Heinz Reber, CEO der Engadin Airport AG, Tel. 081 851 08 22

Gremium: Regierung

Quelle: dt Standeskanzlei Graubünden

07.12.2009
Suttascrit ina decleraziun d'intenziun davart il futur da l'Engadin Airport

La regenza grischuna vul garantir il manaschi da la plazza aviatica regiunala da Samedan a vista uschè lunga sco pussaivel. Il chantun Grischun e l'Engadin Airport SA han suttascrit ina decleraziun d'intenziun correspundenta. Uschia duai vegnir fatg in contract da dretg da construcziun e da gestiun cumplessiv tranter il chantun e la gestiunaria da la plazza aviatica.

La plazza aviatica regiunala da Samedan sco plazza aviatica la pli auta da l'Europa è in indriz d'infrastructura impurtant per l'Engiadin'ota cun sia orientaziun fermamain turistica. Or d'interess regiunal sco er chantunal vali pia tenor l'avis da la regenza grischuna da mantegnair – ad ina vista uschè lunga sco pussaivel – quest avantatg dal lieu essenzial visavi autras destinaziuns d'enviern cumparegliablas.

Il chantun Grischun e l'Engadin Airport SA han suttascrit ina decleraziun d'intenziun correspundenta ch'è er resultat da l'integraziun da la vischnanca da staziunament e dal barat d'opiniuns cun ils presidents communals da l'Engiadin'ota. La decleraziun d'intenziun ch'è vegnida approvada da la regenza suttastritga il giavisch da mantegnair l'infrastructura aviatica en l'Engiadina a lunga vista. Perquai vegn suttascrit in contract da dretg da construcziun e da gestiun cumplessiv tranter las parts participadas. Quel sto alura vegnir approvà da la regenza. Sco supplement duai vegnir stgaffida en il contract nov la pussaivladad per il maun public da sa participar a la societad gestiunaria.

Garantir il manaschi aviatic a lunga vista

Il partenadi cun il chantun pussibilitescha a l'Engadin Airport SA da mantegnair en l'Engiadina ina infrastructura aviatica segira che correspunda a tut ils standards, e quai er senza in transferiment da la proprietad. Cun il contract da dretg da construcziun previs ed integrond il maun public po il manaschi aviatic – tenor il chantun – vegnir garantì durablamain sin questa plazza aviatica regiunala. Quest contract furma en spezial la basa necessaria per la gestiunaria per insumma pudair investir en la modernisaziun da la plazza aviatica regiunala en l'Engiadin'ota.

Tar las investiziuns che ston vegnir fatgas vi da la plazza aviatica tutga per exempel la sanaziun ed il mantegniment dals edifizis, la dischlocaziun planisada da la via u l'engrondiment da las surfatschas da parcadi per aviuns e per helicopters sco er il project d'engrondiment "Sungate". Uschespert ch'igl èn avant maun las ordinaziuns da l'uffizi federal d'aviatica civila (realisaziun da las disposiziuns da la ICAO sin la plazza aviatica da Samedan sco er la determinaziun dal sistem per la segirezza da sgol futur) ch'èn centralas per la segirezza da planisaziun e d'investiziun da l'Engadin Airport SA, duai vegnir decidì davart las proximas etappas d'amplificaziun.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Heinz Reber, CEO da l'Engadin Airport SA, tel. 081 851 08 22

Gremi: regenza

Funtauna: rg chanzlia chantunala dal Grischun

07.12.2009